# PASLAUGŲ VIEŠOJO PIRKIMO–PARDAVIMO SUTARTIS

##### 2018 m. d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktoriaus Evaldo Serbentos, ir **UAB ,,Asseco Lietuva“** (toliau – **Paslaugų teikėjas**), atstovaujama direktoriaus Alberto Šermoko, toliau kartu ar atskirai vadinami Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos informacinių technologijų viešojo pirkimo komisijos 2018 m. rugsėjo 11 d. posėdžio protokolu Nr. P-322-IRD-D17-59-5, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti integruotos baudžiamojo proceso informacinės sistemos (toliau – IBPS) pritaikymo didelės apimties rinkmenoms (garso ir vaizdo įrašams) saugoti ir tvarkyti paslaugas (toliau – paslaugos), kurių specifikacija nurodyta Sutarties priede – Paslaugų specifikacija (toliau – Sutarties 1 priedas) ir Sutarties 2 priede – Paslaugų teikėjo pasiūlymas (toliau – Sutarties 2 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **68 970,00Eur**(**šešiasdešimt aštuoni tūkstančiai devyni šimtai septyniasdešimt eurų**), įskaitant pridėtinės vertės mokestį (toliau – PVM).

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant, bet neapsiribojant, išlaidomis vertimo paslaugoms, išlaidomis dėl sąskaitų faktūrų teikimo „E. sąskaita“ priemonėmis).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktu, kuris Sutartyje nustatyta tvarka pasirašomas Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties prieduose nurodytus reikalavimus. Šalių pasirašytas paslaugų perdavimo-priėmimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos faktūros gavimo dienos. Paslaugų teikėjas PVM sąskaitą faktūrą / sąskaitą faktūrą, kreditinius ir debetinius dokumentus, avansines sąskaitas turi pateikti naudodamasis informacine sistema „E. sąskaita“. Paslaugų teikėjui nepateikus sąskaitos faktūros per „E. sąskaita“, Klientas turi teisę nevykdyti mokėjimo.

2.6. Paslaugų teikėjui gali būti mokamas ne daugiau kaip 40 (keturiasdešimties) procentų Sutarties kainos avansas. Avansas, Paslaugų teikėjui prašant, bus mokamas mokėjimo pavedimu, pinigus pervedant į Paslaugų teikėjo atsiskaitomąją sąskaitą ne vėliau, kaip per 30 (trisdešimt) darbo dienų nuo Paslaugų teikėjo PVM sąskaitos faktūros nurodytai sumai pateikimo bei avanso užtikrinimo banko garantijos visai avanso sumai, galiojančio visą Sutarties galiojimo terminą, pateikimo. Avansas yra įskaitomas į Sutarties kainą.

2.7. Sutarčiai taikoma fiksuotos kainos su peržiūra kainodara. Sutarties kaina/paslaugų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų kainoms (įkainiams). Šalims raštiškai susitarus ir ne vėliau kaip iki paslaugų perdavimo–priėmimo akto pasirašymo dienos, perskaičiuojama/os tik ta/os Sutarties kainos dalis/paslaugų kainų (įkainių) dalys, kuriai/ioms turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų kainoms (įkainiams). Klientas taip pat turi teisę inicijuoti Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų kainos (įkainiai) bei šio perskaičiavimo įsigaliojimo sąlygos. Sutarties kainos perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

2.8. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties prieduose nustatyta tvarka ir sąlygomis suteikti Sutarties ir Sutarties priedų reikalavimus atitinkančias paslaugas pagal paslaugų teikimo grafiką per 5 (penkis) mėnesius nuo Sutarties įsigaliojimo dienos, Informatikos ir ryšių departamente prie Lietuvos Respublikos vidaus reikalų ministerijos, Šventaragio g. 2, Vilnius;

3.1.2. paslaugų teikimo grafiką (projekto veikos tvarkaraštį) suderinti su Klientu per 10 (dešimt) darbo dienų nuo Sutarties įsigaliojimo dienos;

3.1.3. sukurtos IBPS programinės įrangos garantinės priežiūros paslaugas teikti 12 (dvylika) mėnesių nuo paslaugų perdavimo-priėmimo akto pasirašymo dienos;

3.1.4. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.5. Sutarties vykdymui ir garantinės priežiūros laikotarpiui turėti palaikymo tarnybą (angl. Help Desk) ar įvykių registravimo sistemą, kuri turi suteikti galimybes Klientui registruoti incidentus įvairiais klausimais;

3.1.6. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.7. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.7.1. jei laiku negali suteikti paslaugų;

3.1.7.2. apie pasikeitusius savo rekvizitus, teisinį statusą, paskirtą atstovą;

3.1.8. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.9. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.10. laikytis Lietuvos Respublikos civilinio kodekso bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.11. užtikrinti, kad Sutartį visą Sutarties galiojimo laikotarpį vykdys Sutarties reikalavimus atitinkantys specialistai, nurodyti Sutarties 2 priede. Sutarties galiojimo metu nurodyti specialistai gali būti pakeisti kitais tik gavus rašytinį Kliento sutikimą. Keičiami specialistai turi atitikti šiuos kvalifikacinius reikalavimus:

|  |  |
| --- | --- |
| **Eil. Nr.** | **Kvalifikacijos reikalavimai** |
| 1. | **Ekspertas Nr. 1\* – Projekto vadovas**  1) turintis tarptautiniu mastu pripažįstamą projekto vadovo kvalifikaciją, patvirtintą PMP arba Prince2, arba CompTIA Project+ sertifikatais, arba lygiaverčiais;  2) praktinio darbo informacinių sistemų (registrų) sukūrimo ir/ar modifikavimo, paslaugų projektų/sutarčių įgyvendinimo projektų vadovo pareigose patirtį, ne mažiau kaip 1 (viename) per paskutinius 3 (tris) metus sėkmingai įvykdytame (baigtame) projekte/sutartyje, kurio vertė ne mažesnė kaip 0,5 pasiūlymo pirkimui vertės (įskaitant PVM). |
| 2. | **Ekspertas Nr. 2\* - Informacinių sistemų architektas,** turintis tarptautiniu mastu pripažįstamą informacinių sistemų architekto kvalifikaciją, patvirtintą Microsoft Certified Architect arba Oracle Java EE 5 Enterprise Architect Master sertifikatais, ar lygiaverčiais. |
| 3. | **Ekspertas Nr. 3\* – informacinių sistemų analitikas:**  1) turintis tarptautiniu mastu pripažįstamą analitiko kvalifikaciją, patvirtintą OMG Certified UML Professional Intermediate arba Certified in Business Analyst (ECBA), arba OMG Certified Expert in BPM Professional Technical Intermediate sertifikatais, ar lygiaverčiais;  2) įvykdęs kaip IS analitikas per paskutinius 3 (tris) metus bent 1 (vieną) sutartį, pagal kurią buvo atliekama veiklos procesų analizė, taikomosios programinės įrangos sutrikimų šalinimas, duomenų įvedimo klaidų ir funkcijų atlikimo klaidų taisymas (sutarties vykdymo metu turėjo būti naudojama UML (Unified Modeling Language) arba lygiavertė notacija). |
| 4. | **Ekspertas Nr. 4\* – naudotojo sąsajos programuotojas (front-end),** turintis programuotojo kvalifikaciją, patvirtintą Oracle Certified Professional, Java EE 6 Web Component Developer arba Microsoft Certified Professional Developer: Web Developer, arba lygiaverčiu sertifikatu. |
| 5. | **Ekspertas Nr. 5\* – duomenų bazių projektuotojas – programuotojas (back-end):**  1) turintis duomenų bazių programuotojo kvalifikaciją, patvirtintą Oracle Advanced PL/SQL Developer Certified Professional sertifikatu ar lygiaverčiu;  2) įvykdęs kaip duomenų bazių programuotojas per paskutinius 3 (tris) metus bent 1 (vieną) sutartį, susijusią su informacinių sistemų (registrų) kūrimu ir/ar modernizavimu ir diegimu. |
| 6. | **Ekspertas Nr. 6\* – duomenų bazių administratorius**:  1) turintis duomenų bazių administratoriaus kvalifikaciją, patvirtintą Oracle Database Administrator Certified Professional sertifikatu ar lygiaverčiu;  2) įvykdęs kaip duomenų bazių administratorius per paskutinius 3 (tris) metus bent 1 (vieną) sutartį, susijusią su informacinių sistemų (registrų) kūrimu ir/ar modernizavimu ir diegimu, kurioje vykdė duomenų bazių administravimą, konfigūravimą ir/ ar duomenų bazės diegimo ir jos priežiūros darbus. |
| 7. | **Ekspertas Nr. 7\* – informacinės sistemos saugumo specialistas**:  1) turintis informacinės sistemos saugumo specialisto kvalifikaciją, patvirtintą CISM (Certified Information Security Manager) sertifikatu ir / ar CEH (Certified Ethical Hacker) arba CISA (Certified Information Systems Auditor) ar lygiaverčiu;  2) įvykdęs kaip informacinės sistemos saugumo specialistas per paskutinius 3 (tris) metus bent 1 (vieną) sutartį, kurios metu buvo sukurta ir/ar modernizuota ir įdiegta informacinė sistema (registras). |
| 8. | **Ekspertas Nr. 8\* – naudotojo sąsajos vertinimo specialistas**:  1) turintis naudotojos sąsajos vertinimo specialisto kvalifikaciją, patvirtintą CUA (Certified Usability Analyst) sertifikatu ar lygiaverčiu;  2) įvykdęs kaip naudotojo sąsajos vertinimo specialistas per paskutinius 3 (tris) metus bent 1 (vieną) sutartį, kurios metu buvo sukurta ir/ar modernizuota ir įdiegta informacinė sistema (registras). |

\* vienas ekspertas gali vykdyti daugiau nei vienos srities eksperto funkcijas, jei jo kvalifikacija atitinka konkrečiam ekspertui keliamus reikalavimus.

3.1.12. vykdyti nuolatines vertimo žodžiu ir raštu paslaugas, jei Paslaugų teikėjo siūlomi specialistai nemoka lietuvių kalbos;

3.1.13. laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Kliento Paslaugų teikėjui suteikta informacija yra laikoma konfidencialia, nebent Klientas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;

3.1.14. nuo paslaugų perdavimo–priėmimo akto pasirašymo dienos teikiant paslaugas sukurtus rezultatus (programinių sprendimų rezultatus, kodus, veikimo algoritmus, kitus susijusius paslaugų teikimo metu sukurtus sprendimus ir jų kodus) ir turtines autorines teises nuosavybės teise perduoti Klientui.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 10 (dešimt) darbo dienų nuo Paslaugų teikėjo pasirašyto paslaugų perdavimo–priėmimo akto gavimo dienos priimti tinkamas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2. papunktyje.;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Klientui įsipareigoja, kad Sutartį vykdys tik tokią teisę turintys asmenys.

3.4. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1 nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje , ar Paslaugų teikėjui nevykdant Sutarties, Klientas įgyja teisę vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui pasitelkia:

- savo pasiūlyme nurodytus subteikėjus, kuriais grindžiama tiekėjo kvalifikacija;

- kitus subteikėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu tiekėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui privalo pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo. Paslaugų teikėjas gali pakeisti subteikėjus, jeigu Sutarties vykdymo metu jie:

- netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

- Paslaugų teikėjo pasiūlyme nurodyto subteikėjo, kuriuo grindžiama Paslaugų teikėjo kvalifikacija, padėtis atitinka bent vieną VPĮ 46 straipsnyje nustatytų pašalinimo pagrindų.

6.3. Apie subteikėjų keitimą Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai, kurie buvo nurodyti Paslaugų teikėjo pasiūlyme, gali būti keičiami tik gavus rašytinį Kliento sutikimą. Jeigu keičiami, Paslaugų teikėjo pasiūlyme nurodyti subteikėjai, kuriais grindžiama Paslaugų teikėjo kvalifikacija, Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu pakeisti. Prieš duodamas sutikimą keisti Paslaugų teikėjo pasiūlyme nurodytus subteikėjus, kuriais grindžiama Paslaugų teikėjo kvalifikacija, Klientas privalo patikrinti naujų, Paslaugų teikėjo pasiūlyme nenurodytų, subteikėjų, kuriais grindžiama Paslaugų teikėjo kvalifikacija, pašalinimo pagrindų nebuvimą ir kvalifikacijos atitiktį.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas turi būti užtikrintas Paslaugų teikėjui pateikiant Lietuvos Respublikoje ar užsienio valstybėje registruoto banko garantiją (originalą), kurioje nurodyta suma turi būti ne mažesnė kaip 5 (penki) procentai nuo bendros Sutarties kainos. Banko garantija Paslaugų teikėjas garantuoja, kad Klientui bus atlyginti nuostoliai, atsiradę pažeidus Sutartį dėl Paslaugų teikėjo kaltės.

7.2. Banko garantija (originalas) turi būti pateikiama ne vėliau kaip per 5 (penkias) darbo dienas po Sutarties pasirašymo ir turi galioti visą Sutarties vykdymo laikotarpį.

7.3. Jeigu Paslaugų teikėjas per nustatytą terminą nepristato Klientui banko garantijos (originalo) laikoma, kad jis atsisako sudaryti Sutartį.

7.4. Banko garantija (originalas), Paslaugų teikėjui paprašius, grąžinama pasibaigus jos galiojimo laikui arba Paslaugų teikėjui tinkamai įvykdžius visus sutartinius įsipareigojimus.

7.5. Jei Paslaugų teikėjas nevykdo ar netinkamai vykdo sutartinius įsipareigojimus, susijusius ne su sutartinių įsipareigojimų Sutartyje numatytais terminais vykdymu ir apie kuriuos Paslaugų teikėjas buvo raštiškai įspėtas, tačiau per Kliento nustatytą terminą nepašalino paslaugų teikimo trūkumų, Kliento reikalavimu moka Klientui 3 (trijų) procentų nuo visos Sutarties kainos, nurodytos Sutarties 2.1 papunktyje, dydžio baudą.

7.6. Jei Paslaugų teikėjas nevykdo savo sutartinių įsipareigojimų Sutartyje numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procento dydžio delspinigius, nuo laiku nesuteiktų paslaugų kainos už kiekvieną uždelstą dieną.

7.7. jei Klientas nevykdo sutartinių įsipareigojimų apmokėti už paslaugas Sutartyje numatytais terminais, Klientas paslaugų teikėjo reikalavimu moka 0,03 (trijų šimtųjų) procento dydžio delspinigius nuo laiku neapmokėtos sumos už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties įvykdymo užtikrinimo pateikimo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios sąlygos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

- Kliento prievolės termino praleidimas daugiau kaip 30 (trisdešimt) dienų;

- netinkamos kokybės, t. y. Sutarties reikalavimų neatitinkančių paslaugų suteikimas, sutrikdęs esamą IBPS funkcionalumą, kuriame nevykdyti pakeitimai, ar kitų Kliento registrų ar informacinių sistemų, su kuriomis IBPS integruotas, veikimo stabilumo sutrikdymas;

- Paslaugų teikėjo prievolės galutinio termino praleidimas daugiau kaip 30 (trisdešimt) dienų.

8.5. Klientas turi teisę vienašališkai nutraukti Sutartį, pranešęs Paslaugų teikėjui prieš 30 (trisdešimt) darbo dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) darbo dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos šioje Sutartyjeir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Klientas. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems, naudoti Kliento ženklus ar pavadinimą ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

9.3. Klientas atsakingu už Sutarties vykdymą asmeniu skiria Violetą Žilinskienę, Informatikos ir ryšių departamento prie Lietuvos Respublikos vidaus reikalų ministerijos Informacijos apdorojimo ir statistikos skyriaus patarėją, el. paštas [violeta.zilinskiene@vrm.lt](mailto:violeta.zilinskiene@vrm.lt), tel. (8 5) 271 8741. Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

9.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.5. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

9.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nedarant Sutarties pakeitimo, tokį raštą laikant neatskiriama Sutarties dalimi.

9.7. Sutarčiai aiškinti bei ginčams spręsti taikoma Lietuvos Respublikos teisė.

9.8. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.9. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.

9.10. Sutarties neatskiriami priedai:

9.10.1. Sutarties 1 priedas – Paslaugų specifikacija, 13 lapų;

9.10.2. Sutarties 2 priedas – Paslaugų teikėjo pasiūlymas, 8 lapai;

9.10.3. Sutarties 3 priedas – 2018 m. rugpjūčio 14 d. pranešimas ,,Dėl atsakymo į teikėjo paklausimą”, 2 lapai.

**10. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Biudžetinė įstaiga  Šventaragio g. 2, 01510 Vilnius  Tel. (8 5) 271 7177,  Faks. (8 5) 271 8921  El. paštas: ird@vrm.lt  A. s. LT07 7300 0100 9338 1636  AB ,,Swedbank“  Banko kodas 73000  Direktorius  A.V.  Evaldas Serbenta | **PASLAUGŲ TEIKĖJAS**  **UAB ,,Asseco Lietuva“**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  Kalvarijų g. 125, 08221 Vilnius  Tel. (8 5) 210 2400  El. paštas: info@asseco.lt  A. s. LT64 7044 0600 0770 5693  AB SEB bankas  Banko kodas 70440  Generalinis direktorius   1. V.   Albertas Šermokas |